9.  การจัดการ

(1) โครงสร้างการจัดการ

  โครงสร้างกรรมการบริษัทประกอบด้วย คณะกรรมการทั้งหมด 3 ชุด คือ

  1. คณะกรรมการบริษัท 2. คณะกรรมการบริหาร 3. คณะกรรมการตรวจสอบ

คณะกรรมการบริษัท

ขอบเขตอำนาจหน้าที่ ตามข้อบังคับบริษัทฯ กรรมการมีอำนาจหน้าที่ตัดสินใจ
และดูแลการดำเนินงานของบริษัท เว้นแต่เรื่องดังต่อไปนี้
ซึ่งคณะกรรมการต้องได้รับอนุมัติจากที่ประชุมผู้ถือหุ้นก่อนดำเนินการ

(1) เรื่องที่กฎหมาย และ/หรือ ข้อบังคับของบริษัทกำหนดให้ต้องได้มติที่ประชุมผู้ถือหุ้น

(2) การทำรายการที่เกี่ยวโยงกันตามประกาศ ตลท. เรื่องหลักเกณฑ์
    วิธีการและการเปิดเผยรายการที่เกี่ยวโยงกันของบริษัทจดทะเบียนกำหนด

  คณะหรือกรรมการบริษัทอาจมอบอำนาจให้กรรมการคนใดคนหนึ่ง หรือหลายคน
  หรือกรรมการบริหารให้ไปดำเนินกิจการใด ๆ แทนกรรมการได้
  ทั้งนี้ภายในขอบข่ายที่คณะกรรมการกำหนดไว้

รายชื่อคณะกรรมการบริษัท ปัจจุบันบริษัทมีกรรมการรวม 11 ท่าน กับเลขานุการคณะกรรมการอีก 1
ท่าน คือ

  ------ ------------------------- --------------------------------------
  ลำดับ   รายชื่อ                     ตำแหน่ง

  1      คุณชัชวาล ชัยเฉนียน           ประธานกรรมการบริษัท / กรรมการ

  2      คุณสันชัย ชัยเฉนียน            กรรมการผู้จัดการ / กรรมการ

  3      คุณอรวรรณ จัยวัฒน์            ผู้อำนวยการฝ่ายบริหารอาวุโส / กรรมการ

  4      คุณอิทธิ ชิตานนท์              ผู้อำนวยการฝ่ายบริหาร / กรรมการ

  5      คุณทรงศิริ สุนทรวิภาต          กรรมการ / ประธานกรรมการตรวจสอบ

  6      คุณธงฉาน โชติกเสถียร         กรรมการอิสระ / กรรมการตรวจสอบ

  7      คุณมาโมรุ คูโบต้า             กรรมการ / กรรมการตรวจสอบ

  8      คุณสุจินต์ หวั่งหลี              กรรมการอิสระ

  9      ร.ท. กมลนัย ชัยเฉนียน        กรรมการ

  10     คุณมาซาอิโกะ อาราคาวา       กรรมการ

  11     คุณชินยา มิตซูฮาชิ             กรรมการ

  12     คุณสรณีย์ ดีพันธุ์พงษ์            เลขานุการคณะกรรมการ
  ------ ------------------------- --------------------------------------

หมายเหตุ : มีข้อมูล/รายละเอียดเกี่ยวกับกรรมการบริษัท ผู้บริหาร ตามเอกสารแนบ 1

คณะกรรมการบริหาร

ขอบเขตอำนาจหน้าที่ บริหารงานภายในขอบเขตที่คณะกรรมการบริษัทกำหนด

รายชื่อคณะกรรมการบริหาร/ผู้บริหาร

  ------ -------------------------- -------------------------------------
  ลำดับ   รายชื่อ                      ตำแหน่ง

  1      คุณชัชวาล ชัยเฉนียน            ประธานกรรมการบริษัท / กรรมการ

  2      คุณสันชัย ชัยเฉนียน             กรรมการผู้จัดการ / กรรมการ

  3      คุณอรวรรณ จัยวัฒน์             ผู้อำนวยการฝ่ายบริหารอาวุโส / กรรมการ

  4      คุณอิทธิ ชิตานนท์               ผู้อำนวยการฝ่ายบริหาร / กรรมการ

  5      คุณไชยยง ดีพันธุ์พงษ์            ผู้จัดการโรงงาน

  6      คุณอรรณพ เสยยงคะ            ผู้ช่วยผู้จัดการโรงงาน

  7      คุณคาซูโอะ ซาซากิ             ผู้ช่วยผู้จัดการโรงงาน

  8      คุณนิดา ชิตานนท์               ผู้จัดการฝ่ายจัดซื้อ

  9      คุณกุลยา ชิตานนท์              ผู้จัดการฝ่ายการตลาด

  10     คุณวรินทร์ ไพรพงษ์             ผู้จัดการฝ่ายวิศวกรรม

  11     คุณศุภชัย งามพันธ์ประเสริฐ       ผู้จัดการฝ่ายวางแผน

  12     คุณคาซูฮิโร อิโนอุเอะ           ผู้จัดการฝ่ายเทคนิคการผลิต

  13     คุณชัยยศ ไชยรา               ผู้จัดการฝ่ายบุคคล

  14     คุณพยนต์ มามีทรัพย์             สมุห์บัญชี
  ------ -------------------------- -------------------------------------

หมายเหตุ : มีข้อมูล/รายละเอียดเกี่ยวกับกรรมการบริษัท ผู้บริหาร ตามเอกสารแนบ 1

คณะกรรมการตรวจสอบ

ขอบเขตอำนาจหน้าที่ 1) สอบทานให้บริษัทมีการรายงานทางการเงินอย่างถูกต้องและเพียงพอ

2)  สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิภาพ

3)  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของงบบริษัท

4)  พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

5)  พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6)  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7)  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

รายชื่อคณะกรรมการตรวจสอบ

  ------ ------------------------- --------------------------------------
  ลำดับ   รายชื่อ                     ตำแหน่ง

  1      คุณทรงศิริ สุนทรวิภาต          ประธานกรรมการตรวจสอบ / กรรมการ

  2      คุณมาโมรุ คูโบต้า             กรรมการตรวจสอบ / กรรมการ

  3      คุณธงฉาน โชติกเสถียร         กรรมการตรวจสอบ / กรรมการอิสระ
  ------ ------------------------- --------------------------------------

หมายเหตุ : มีข้อมูล/รายละเอียดเกี่ยวกับกรรมการบริษัท ผู้บริหาร ตามเอกสารแนบ 1

(2) การสรรหากรรมการและผู้บริหาร

เนื่องจากบริษัทไม่มีคณะกรรมการสรรหา (Nominating Committee)
การคัดเลือกบุคคลที่จะแต่งตั้งให้เป็นกรรมการ จึงมิได้ผ่านคณะกรรมการสรรหา
แต่จะดำเนินการโดยคณะกรรมการบริษัทฯ
จะมอบหมายให้ประธานกรรมการหรือกรรมการท่านใดท่านหนึ่งหรือหลายท่าน (แล้วแต่กรณี)
เป็นผู้พิจารณาดำเนินการสรรหาบุคคลผู้มีคุณสมบัติเหมาะสม
แล้วนำเสนอรายชื่อให้คณะกรรมการพิจารณากลั่นกรอง
และประธานกรรมการจะเป็นผู้เสนอรายชื่อบุคคลที่จะแต่งตั้งเป็นกรรมการ
ให้ที่ประชุมผู้ถือหุ้นด้วยคะแนนเสียงข้างมากของจำนวนหุ้นที่มาประชุม
และออกเสียงลงคะแนนพิจารณาอนุมัติ โดยมีหลักเกณฑ์ และวิธีการดังต่อไปนี้

การแต่งตั้ง ให้ที่ประชุมผู้ถือหุ้นเลือกตั้งกรรมการตามหลักเกณฑ์ และวิธีการดังต่อไปนี้

1)  ผู้ถือหุ้นคนหนึ่งมีคะแนนเสียง = 1 หุ้น ต่อ 1 เสียง

2)  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งเสียงให้แก่ผู้ใดมากน้อยเพียงใดไม่ได้

3)  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการ =
    จำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีบุคคลซึ่งได้รับการเลือกตั้งในลำดับลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

นอกจากนี้ในกรณีตำแหน่งกรรมการว่างลงเพราะเหตุอื่น
นอกจากถึงคราวออกตามวาระตามข้อบังคับของบริษัทฯ กำหนด
ให้คณะกรรมการเลือกบุคคลใดบุคคลหนึ่งซึ่งมีคุณสมบัติ
และไม่มีลักษณะต้องห้ามตามกฎหมายว่าด้วยบริษัทมหาชนจำกัด
เข้าเป็นกรรมการแทนในการประชุมคณะกรรมการคราวถัดไป

(3) ค่าตอบแทนผู้บริหาร

3.  (3.1) ค่าตอบแทนที่เป็นตัวเงิน (ปี 2543)

(1) ค่าตอบแทนรวมของกรรมการบริษัททุกคน (ค่าเบี้ยประชุมทั้งหมด) รวม 11 คน

  เป็นเงิน 240,000.00 บาท

(2) ค่าตอบแทนรวมของกรรมการบริหารและผู้บริหารของบริษัททุกคน (เงินเดือน-โบนัส) รวม 14
    คน เป็นเงิน 15,665,829.00 บาท

  (3.2) ค่าตอบแทนอื่น (ไม่มี)

(4) การกำกับดูแลกิจการ

ในส่วนข้อพึงปฏิบัติที่ดีสำหรับกรรมการบริษัทจดทะเบียน (Code of best practices)
ที่เป็นแนวทางของตลาดหลักทรัพย์นั้น บริษัทฯ และกรรมการของบริษัทฯ
สามารถปฎิบัติตามข้อพึงปฎิบัติที่ดีสำหรับกรรมการบริษัทจดทะเบียนตามที่ตลาดหลักทรัพย์กำหนด
ยกเว้นเพียงเรื่องประธานกรรมการที่ควรเลือกมาจากกรรมการที่เป็นอิสระหรือกรรมการภายนอก
ทั้งนี้เพราะอุตสาหกรรมอลูมิเนียมที่บริษัทฯ
ดำเนินธุรกิจอยู่เป็นธุรกิจที่ต้องใช้บุคคลากรที่มีความรู้ความชำนาญและประสบการณ์เฉพาะด้าน
ซึ่งประธานกรรมการของบริษัทฯ เป็นผู้มีคุณสมบัติดังกล่าว คือมีประสบการณ์อยู่ในธุรกิจนี้มากกว่า 30
ปี และสามารถทำคุณประโยชน์และกำหนดนโยบายกำกับดูแลก่อให้เกิดประโยชน์สูงสุดแก่บริษัทฯ
ได้เป็นอย่างดี

(5) การดูแลเรื่องการใช้ข้อมูลภายใน

บริษัทมีนโยบายและวิธีการดูแลผู้บริหารในการนำข้อมูลภายในของบริษัท ไปใช้เพื่อประโยชน์ส่วนตน
หรือเพื่อการซื้อขายหลักทรัพย์
โดยกำหนดให้ผู้บริหารรายงานการซื้อขายหลักทรัพย์ตามที่กฎหมายกำหนด
และที่ผ่านมาไม่ปรากฏว่าผู้บริหารของบริษัทฯ มีการนำข้อมูลภายในไปใช้เพื่อประโยชน์ส่วนตน

(6) บุคลากร

บริษัทฯ มีจำนวนพนักงานทั้งหมด 311 คน แบ่งเป็นพนักงานประจำโรงงาน 278 คน (รายวัน 200
คน, รายเดือน 78 คน) พนักงานประจำสำนักงานใหญ่ 33 คน
โดยมีผลตอบแทนของพนักงานรวมทั้งหมดเป็นเงิน 65,337,000.00 บาท แบ่งเป็นเงินเดือน
60,187,273.00 บาท โบนัส 5,149,727.00 บาท

บริษัทฯ มีนโยบายในการพัฒนาพนักงาน กล่าวคือ บริษัทฯ
ได้นำโครงการพัฒนาความเจริญก้าวหน้าในงาน
และการวางผังทดแทนตำแหน่งมาใช้เพื่อให้พนักงานมีความกระตือรือร้นในการทำงาน
สามารถเห็นความก้าวหน้าในอนาคตของตนเองได้ ตลอดจนจัดอบรบพัฒนาหัวหน้างาน
เจ้าหน้าที่ความปลอดภัย รวมถึงการเข้าสู่ระบบบริหารคุณภาพ ISO 9002